
MBI PROCEDURAT E PËRJASHTIMIT NGA DETYRIMET E IMPORTIT DHE DETYRIMET E TJERA TATIMORE TË LËNDËVE DJEGËSE PËR PËRDORIM PËR NEVOJA ZYRTARE DHE PERSONALE, NË KUADËR TË MISIONEVE DIPLOMATIKE DHE KONSULLORE, MISIONET SPECIALE TË AKREDITUARA NË SHQIPËRI, SI DHE TË ORGANIZMAVE NDËRKOMBËTARË, TË NJOHUR SI TË TILLË NGA REPUBLIKA E SHQIPËRISË

Në mbështetje të nenit 102, pika 4 të Kushtetutës, nenit 184, të ligjit nr. 102/2014, “Kodi Doganor i Republikës së Shqipërisë”, të ndryshuar; shkronjave “a” dhe “b”, të pikës 1, të nenit 10; shkronjës “a”, të pikës 1, të nenit 14, dhe nenit 108, të ligjit nr. 61/2012, datë 24.5.2012, “Për akcizat në Republikën e Shqipërisë”, të ndryshuar, pikat 33 dhe 34, të nenit 56 dhe pika 1, paragrafët “a” dhe “b”, të nenit 60, të ligjit nr. 92/2014, “Për tatimin mbi vlerën e shtuar në Republikën e Shqipërisë”, të ndryshuar, nenit 95 të vendimit nr. 919, datë 29.12.2014 të Këshillit të Ministrave, “Për dispozitat zbatuese të Kodit Doganor”, nenit 18 dhe shkronjës “c”, të pikës 1, të nenit 38, të vendimit të Këshillit të Ministrave nr. 612/2012, datë 5.9.2012, “Për dispozitat zbatuese të ligjit “Për akcizat””, të ndryshuar, ministri i Financave

UDHËZON:

I. Përjashtimi dhe pajisja me autorizim
1. Lëndët djegëse për përdorim për nevoja zyrtare dhe personale, në kuadër të misioneve diplomatike dhe konsullore, misioneve speciale të akredituara në Shqipëri, si dhe të organizmave ndërkombëtarë, të njohur si të tillë nga Republika e Shqipërisë, përjashtohen nga akciza, TVSH-ja apo edhe nga detyrimet e tjera sipas specifi-kimeve dhe limiteve të përcaktuara në konventat ndërkombëtare të ratifikuara nga Republika e Shqipërisë, si dhe nga legjislacioni i brendshëm.
2. Subjektet përfituese të përjashtimit sipas pikës 1, aplikojnë për t’u pajisur me autorizim për përjashtim, pranë Drejtorisë së Përgjithshme të Doganave, sipas formularit të aplikimit në aneksin nr. 1 të këtij udhëzimi. Aplikimit i bashkëngjitet dokumentacioni i mëposhtëm:
a) Konfirmimi nga Ministria e Punëve të Jashtme me cilësinë e autoritetit përgjegjës, lidhur me sasitë, llojin dhe cilësinë e lëndëve djegëse dhe llojin e taksave që përfitohet përjashtimi për përdorim për nevoja zyrtare dhe personale nga trupi diplomatik.
b) Mënyra e furnizimit dhe sasinë respektive për çdo lloj lënde djegëse në:
i) import;
ii) blerjet me pakicë brenda vendit.
c) Kopja e kontratës së shitblerjes me kompaninë importuese apo shitëse në varësi të mënyrës së furnizimit
3. Drejtoria e Përgjithshme e Doganave brenda 3 (tri) ditëve, miraton ose refuzon autorizimin për përjashtim nga detyrimet doganore, rast pas rasti në varësi të konfirmimit të Drejtorisë së Protokollit pranë Ministrisë së Punëve të Jashtme, të parashikuar në pikën II/1/a të këtij udhëzimi, sipas formularit në aneksin 2 bashkëngjitur.
II. Specifikat e furnizimit dhe të përjashtimit
1. Përjashtimi në import ose nga magazinat fiskale të prodhimit apo stokimit:
a) Në rastet kur furnizimi i subjektit përfitues me lëndë djegëse të përjashtuar nga detyrimet e importit bëhet me autobot nga magazina e lirë, bazuar në autorizimin e përjashtimit, procedohet sipas procedurës standarde të importit (imp. 4) me detyrime importi të përjashtuara. Ngarkesa, përveç deklaratës doganore shoqërohet edhe nga fatura tatimore e shitjes me TVSH zero, sipas legjislacionit në fuqi.
b) Në rastet kur furnizimi i subjektit përfitues me lëndë djegëse të përjashtuar nga detyrimet bëhet me autobot nga magazina fiskale, depozituesi i miratuar, bazuar në autorizimin e përjashtimit, harton dokumentin shoqërues të akcizës (DSHA-në) me detyrime akcize të llogaritura dhe të përjashtuara. Ngarkesa, përveç dokumentit shoqërues të akcizës (DSHA-së) shoqërohet edhe nga fatura tatimore e shitjes, me TVSH zero, sipas legjislacionit në fuqi.
2. Përjashtimi në pikat e tregtimit me pakicë të karburanteve
Në rastet kur subjekti përfitues furnizohet në tregun e brendshëm nga pikat e tregtimit me pakicë të karburantit, paraqet periodikisht, një herë në muaj, një kopje të autorizimit, faturës tatimore dhe të kuponëve tatimorë pranë Ministrisë së Punëve të Jashtme për të rimbur-suar TVSH-në dhe akcizën e paguar. Bazuar në autorizimin sipas aneksit nr. 2, Drejtoria e Përgjithshme e Doganave transferon periodikisht në Ministrinë e Punëve të Jashtme, vlerat e akcizës për t’u rimbursuar. Ministria e Punëve të Jashtme, një herë në muaj, rimburson akcizën e paguar nga përfituesi dhe të transferuar nga Drejtoria e Përgjithshme e Doganave, si dhe Tatimin mbi Vlerën e Shtuar bazuar në skemën ligjore të rimbursimit të këtij tatimi për trupin diplomatik.
III. Dispozita të fundit
1. Ngarkohet për zbatimin e këtij udhëzimi Drejtoria e Përgjithshme e Doganave
2. Ky udhëzim hyn në fuqi pas botimit në Fletoren Zyrtare.

MINISTRI I FINANCAVE
Arben Ahmetaj

	Fletorja Zyrtare
	[image: Stema e Republikes e perfunduar [Converted]]
	 Viti 2016 – Numri 175 





Faqe|1

Faqe|20566


	Fletorja Zyrtare
	[image: Stema e Republikes e perfunduar [Converted]]
	 Viti 2016 – Numri 175 




Faqe|1

Faqe|20566


[image: ]
[image: ]

image2.jpeg
Aneksi 1

o . APLIKIM PER PERJASHTIM
PER LENDET DJEGESE PER MISIONET DIPLOMATIKE DHE KONSULLORE, MISIONET SPECIALE TE
AKREDITUARA NE SHQIPERI SI DHE TE ORGANIZMAVE NDERKOMBETARE

Nr. Prot, Tirané, mé / [/ /

Subjekti pérfitues aplikues :

Adresa:

NIPT (nése disponon)

Dokumentat shogéruese té aplikimit :

Shitési/furnizuesi

1. Lloji i Iéndes djegése qé kérkohet t&
pérjashtohet ne import/ magazine fiskale me
autobot

2. Lloji i [éndes djeggse qé kérkohet t&
perjashtohet/rimbursohet ne blerje brenda
vendit me pakice

1. Sasie léndes djegése qé kérkohet t&
pérjashtohet ne import/ magazine fiskale me
autobot »

2. Sasiae I&ndes djegése qé kérkohet t&
perjashtohet/rimbursohet ne blerje brenda
vendit me pakice

Baza ligjore e pérjashtimit dhe taksat nga te cilat perjashtohet

Destinacioni i léndés djegése.

Nénshkrimi i subjektit kérkues

Aneksi 2

REPUBLIKA E SHQIPERISE
MINISTRIA E FINANCAVE
Drejtoria e Pérgjithshme e Doganave

Departamenti

Nr. Prot, Tirané, mé / /016

» ) AUTORIZIM NR.
PER PERJASHTIM TE LENDEVE DJEGESE PER MISIONET DIPLOMATIKE DHE KONSULLORE,
MISIONET SPECIALE TE AKREDITUARA NE SHQIPERI SI DHE TE ORGANIZMAVE NDERKOMBETARE

Subjekti pérfitues:

Adresa:

Baza ligjore pérjashtimit :

Sasia dhe lloji I karburantit me autobot nga
[mporti/Magazinat Fiskale dhe taksat qe
perjashtohen ne import/Magazina Fiskale
(TVSH, AKCIZE, TAKSE QARKULLIMI,
TAKSE KARBONI)

Sasia dhe lloji I karburantit me pakice dhe taksat

ge rimbursohen
(TVSH AKCIZE) per blerje brenda vendi

Dokumenta shogéruese:

Shitési/furnizuesi

Sh‘énime

(emer mbiemer nénshkrimi)
Titullari

